આપણા સંતાનો આપણને સીસીટીવી કેમેરાની જેમ જુએ છે. આપણી નાનામાં નાની હિલચાલ, આપણાં વાણી-વ્યવહાર અને આપણા મનમાં ચાલતા વિચારસુધ્ધાં આપણાં સંતાનોના માનસ પર ઝિલાય છે. એ અજાણતાં જ પ્રતિબિંબની જેમ આપણને રિફ્લેક્ટ કરે છે ત્યારે એમના ઉપર ‘સંસ્કાર’ના નામે રીતિરિવાજ, કર્મકાંડ કે રૂઢિચુસ્ત વ્યવહાર ઠોકી બેસાડવાને બદલે સાચું ચારિત્ર્ય અને શુદ્ધ ચરિત્ર શીખવવાનો પ્રયત્ન કરવો એ માતા-પિતાની મહત્ત્વની ફરજ છે.